CELEX: 32011R0459
Language: hr
Date: 2011-05-12 00:00:00
Title: Uredba Komisije (EU) br. 459/2011 od 12. svibnja 2011. kojom se izmjenjuje Prilog Uredbi (EZ) br. 631/2009 o utvrđivanju detaljnih pravila za provedbu Priloga I. Uredbi (EZ) br. 78/2009 Europskog parlamenta i Vijeća o homologaciji tipa motornih vozila s obzirom na zaštitu pješaka i ostalih nezaštićenih sudionika u cestovnom prometu  Tekst značajan za EGP

13/Sv. 041
            
            
               HR
            
            
               Službeni list Europske unije
            
            
               245
            
         32011R0459
   
               L 124/21
            
            
               SLUŽBENI LIST EUROPSKE UNIJE
            
            
               12.05.2011.
            
         
      UREDBA KOMISIJE (EU) br. 459/2011
   od 12. svibnja 2011.
   kojom se izmjenjuje Prilog Uredbi (EZ) br. 631/2009 o utvrđivanju detaljnih pravila za provedbu Priloga I. Uredbi (EZ) br. 78/2009 Europskog parlamenta i Vijeća o homologaciji tipa motornih vozila s obzirom na zaštitu pješaka i ostalih nezaštićenih sudionika u cestovnom prometu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 78/2009 Europskog parlamenta i Vijeća od 14. siječnja 2009. o homologaciji motornih tipa vozila s obzirom na zaštitu pješaka i ostalih nezaštićenih sudionika u cestovnom prometu, kojom se mijenja Direktiva 2007/46/EZ i kojom se stavljaju izvan snage direktive 2003/102/EZ i 2005/66/EZ (1), a posebno njezin članak 4. stavak 6.,
   budući da:
   
               (1)
            
            
               Uredba Komisije (EZ) br. 631/2009 od 22. srpnja 2009. o utvrđivanju detaljnih pravila za provedbu Priloga I. Uredbi (EZ) br. 78/2009 Europskog parlamenta i Vijeća o homologaciji tipa motornih vozila s obzirom na zaštitu pješaka i ostalih nezaštićenih sudionika u cestovnom prometu, kojom se mijenja Direktiva 2007/46/EZ i kojom se stavljaju izvan snage direktive 2003/102/EZ i 2005/66/EZ (2), utvrđuje detaljna pravila za provedbu Priloga I. Uredbi (EZ) br. 78/2009 koja je posebni regulatorni akt u sklopu postupka EZ homologacije tipa koji je propisan Direktivom 2007/46/EZ Europskog parlamenta i Vijeća od 5. rujna 2007. kojom se uspostavlja okvir za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (okvirna direktiva) (3).
            
         
               (2)
            
            
               Tehničke odredbe potrebne za primjenu zahtjeva Uredbe (EZ) br. 78/2009 moraju se temeljiti na specifikacijama određenim u Odluci Komisije 2004/90/EZ od 23. prosinca 2003. o tehničkim odredbama za provedbu članka 3. Direktive 2003/102/EZ Europskog parlamenta i Vijeća za zaštitu pješaka i ostalih nezaštićenih sudionika u prometu prethodno i za vrijeme sudara s motornim vozilom te izmjeni Direktive 70/156/EEZ (4).
            
         
               (3)
            
            
               Na temelju iskustva stečenog tijekom prvih ocjenjivanja koja su obavili proizvođači i tehničke službe i u skladu s Uredbom (EZ) br. 631/2009, identificirana su četiri različita područja u kojima je trebalo dodatno pojasniti posebne zahtjeve. Odredbe koje je trebalo izmijeniti odnose se na opće uvjete koji se temelje na postojećoj prvoj fazi zahtjeva, kako je utvrđeno u Direktivi 2003/102/EZ Europskog parlamenta i Vijeća (5). Neke značajne granice za ocjenjivanje u općim uvjetima trebaju se prilagoditi da bi se uzeo u obzir znanstveni i tehnički napredak i da bi se uskladili zahtjevi prve faze u Uredbi (EZ) br. 78/2009 sa zahtjevima kako su utvrđeni za prvu fazu u Direktivi 2003/102/EZ.
            
         
               (4)
            
            
               Mjere za to predviđene u ovoj Uredbi u skladu su s mišljenjem Tehničkog odbora – Motorna vozila,
            
         DONIJELA JE OVU UREDBU:
   Članak 1.
   Prilog Uredbi (EZ) br. 631/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 35, 4.2.2009., str. 1.
   
      (2)  SL L 195, 25.7.2009., str. 1.
   
      (3)  SL L 263, 9.10.2007., str. 1.
   
      (4)  SL L 31, 4.2.2004., str. 21.
   
      (5)  SL L 321, 6.12.2003., str. 15.
   PRILOG
   Prilog Uredbi (EZ) br. 631/2009 mijenja se kako slijedi:
   
               (1)
            
            
               dio II. mijenja se kako slijedi:
               
                           (a)
                        
                        
                           poglavlje II. mijenja se kako slijedi:
                           
                                       i.
                                    
                                    
                                       u točki 3.2. drugi stavak zamjenjuje se sljedećim:
                                       „Za vozila s donjom visinom branika jednakom ili većom od 425 mm, a manjom od 500 mm proizvođač se može odlučiti za ovo ispitivanje ili ispitivanje iz poglavlja III.”;
                                    
                                 
                                       ii.
                                    
                                    
                                       u točki 3.3. dodaje se sljedeći stavak nakon prvog stavka:
                                       „U slučaju ispitivanja vozila u skladu s točkom 2.1. (a) ili (b) Priloga I. Uredbi (EZ) br. 78/2009, proizvođač može podnijeti zahtjev za odstupanje koje se odnosi na izuzimanje područja širine do 132 mm na mjestu gdje je postavljena uklonjiva vučna kuka.”;
                                    
                                 
                                       iii.
                                    
                                    
                                       u točki 4.6. dodaje se sljedeći stavak nakon prvog stavka:
                                       „U slučaju ispitivanja vozila u skladu s točkom 2.1. (a) Priloga I. Uredbi (EZ) br. 78/2009, donji kraj udarnog tijela u trenutku prvog dodira s branikom može se također nalaziti i na razini referentne ravnine tla, s dopuštenim odstupanjem od ± 10 mm.”;
                                    
                                 
                     
                           (b)
                        
                        
                           poglavlje V. mijenja se kako slijedi:
                           
                                       i.
                                    
                                    
                                       u točki 3.2. peti stavak zamjenjuje se sljedećim:
                                       „Svaka odabrana ispitna točka za ispitivanje sudara modelom glave djeteta/manje odrasle osobe treba se također nalaziti najmanje 165 mm iza referentne crte prednjeg ruba prednjeg poklopca, ili iza razvijene duljine od 1 000 mm, ovisno o tome što je više prema straga od odabrane ispitne točke, osim ako niti jedna točka u ispitivanom području koja se nalazi 165 mm poprečno od referentne crte prednjeg poklopca ne bi u slučaju ispitivanja sudara modela gornjeg dijela noge s prednjim rubom prednjeg poklopca zahtijevala kinetičku energiju udara veću od 200 J.”;
                                    
                                 
                                       ii.
                                    
                                    
                                       u točki 3.2.3. dodaje se sljedeća rečenica na kraju stavka:
                                       „Područje udara određeno je prvom točkom dodira modela glave s gornjom površinom prednjeg poklopca.”;
                                    
                                 
                     
                           (c)
                        
                        
                           u poglavlju VI., točki 3.2., drugi stavak zamjenjuje se sljedećim:
                           „Odabrane ispitne točke za ispitivanje sudara modela glave odrasle osobe s vjetrobranskim staklom moraju biti najmanje 165 mm udaljene jedna od druge, najmanje 82,5 mm unutar rubova vjetrobranskog stakla, uključujući prozirni i neprozirni dio stakla bez obzira na područja vidne površine, najmanje 82,5 mm ispred stražnje referentne crte vjetrobranskog stakla ili ispred razvijene duljine od 2 100 mm, ovisno o tome što je više prema straga od odabrane ispitne točke, i mora se osigurati da model glave ne dodirne bilo koji dio vanjske površine konstrukcije nadogradnje (npr. stražnji rub prednjeg poklopca, nosač brisača) prije prvog dodira s vjetrobranskim staklom (vidjeti sliku 8.).”;
                        
                     
                           (d)
                        
                        
                           u poglavlju VII., točki 3.3.2., na kraju stavka dodaje se sljedeća rečenica koja glasi:
                           „Područje udara određeno je prvom točkom dodira modela glave s gornjom površinom prednjeg poklopca.”;
                        
                     
         
               (2)
            
            
               dio V. mijenja se kako slijedi:
               
                           (a)
                        
                        
                           točka 3.7. zamjenjuje se sljedećim:
                           3.7.   Prva vlastita frekvencija udarnog tijela treba biti veća od 5 000 Hz i preporučljivo je upotrijebiti mjerila ubrzanja s prigušenjem s omjerom prigušenja približno 0,7.”;
                        
                     
                           (b)
                        
                        
                           točka 4.7. zamjenjuje se sljedećim:
                           4.7.   Prva vlastita frekvencija udarnog tijela treba biti veća od 5 000 Hz i preporučljivo je upotrijebiti mjerila ubrzanja s prigušenjem s omjerom prigušenja približno 0,7.”